 Ganacsadaha la diley oo lagu magacaabo Xassan Cali Aadan, 22jir, oo maanta Axad April 13, 2008 lagu aasay xabaalaha muslimiinta ee Cape Town, ayaa marka la dilayay waxa isaga iyo wiil kale oo Soomaali ah oo dukaanka la joogey waxa eey aheyd goor fiid ah oo wali dukaanka uu furanyahay oo eey ganacsanayeen, waxaana sida la sheegey eey maqleen shanqar xagga dambe ee dukaanka oo marxuunka u baxay in uu soo hubiyo waxa eey tahay shanqarta, balse isla markii uu baxayba dhowr xababood naaska hoostiisa lagala haleeley, isla nimankii Xassan toogtey oo labbo ahaa ayaa isla markiiba Dukaanka soo galay oo mar kale tacshiirad ku furey Soomaaligii kale ee dukaanka ku haray, balse nasiib wanaag xabadihii eey hareer mareen oo eey darbiga qabsadeen, iyagiina meesha ka baxsadeen. 